Ara prumeria, es teucri refusèren as aquèus, de uelhs vius, pr’amor que siguec herit un baron que non ère cèrtament eth mès covard des mirmidons: eth divin Epigèu, hilh deth magnanim Agacles; eth quau regnèc en d’auti tempsi ena populosa Budio; dempús, per çò d’auer aucit ath sòn valent cosin, se presentèc coma suplicant a Pelèu e a Titis, era d’argentadi pès, e eri lo manèren damb Aquilles entà Ilion, abondós en beròis shivaus, entà que combatesse contra es troians.